
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ VIII-84 в кв. 5 по действащия ПУП на кв. Рудник – кв. Черно море, гр. Бургас, отразен като ПИ с идентификатор 07079.711.84 по КККР на гр. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-18323/04.06.2024 г., подадено от И. К. И., относно прекратяване на съсобственост в недвижим имот, представляващ УПИ VIII-84 в кв. 5 по действащ ПУП-ПРЗ на кв. Рудник – кв. Черно море, гр. Бургас.
УПИ VIII-84 в кв. 5 по действащия ПУП-ПРЗ на кв. Рудник – кв. Черно море, гр. Бургас, одобрен с Протокол №6/19.02.2004 г. на Общински съвет – Бургас, целият с площ 1455 кв. м, съответства на ПИ с идентификатор 07079.711.84 по КК на гр. Бургас, одобрени със Заповед №РД-18-875/13.12.2019 г. на Изпълнителния Директор на АГКК, с площ 1454 кв. метра.
Разглежданият УПИ съответства на част от бивши п-ли XI-42 и X-43 в бивш кв. 3 по недействащ план на населеното място от 1978 г. 
Съгласно нот. акт за покупко-продажба на недвижим имот №103, том 12, дело 4007/30.08.1991 г. на нотариус при БРС, заявителят е собственик на дворно място, представляващо п-л XI-42 в кв. 3 по плана на кв. Рудник, действал към 1978 год., целият с площ от 1280 кв. м, от които собствени 1265 кв. м. 
Община Бургас е собственик на 24/1455 кв. м ид. части от УПИ VIII-84 в кв. 5, целият с площ 1455 кв. метра, отреден "за жилищно строителство" по ПУП-ПРЗ на кв. Рудник - кв. Черно море, съответстващи на 24/1454 кв. м ид. части от ПИ с идентификатор 07079.711.84 по КККР на гр. Бургас, целият с площ 1454 кв. метра. Останалите кв. метри идеални части до пълната площ на имота не са общинска собственост.
Съсобствеността в имота е възникнала по силата на действащия ПУП-ПРЗ на населеното място от 2004 г., като към имота e придадена част от уличната регулация, съгласно удостоверение с изх. №94-01-31374(1)/04.04.2024 г. на дирекция „Устройство на територията“ при Община Бургас и приложена към него комбинирана скица.
Искането за прекратяване на съсобственост е разгледано на заседание на комисия, назначена с моя Заповед №3903/22.11.2024 г., която с решение от 04.12.2024 г. е установила, че е целесъобразно съсобствеността в имота да се прекрати чрез изкупуване на общинските 24/1455 кв. м ид. части от УПИ VIII-84 в кв. 5, целият с площ 1455 кв. метра, отреден "за жилищно строителство" по ПУП-ПРЗ на кв. Рудник - кв. Черно море, съответстващи на 24/1454 кв. м ид. части от ПИ с идентификатор 07079.711.84 по КККР на гр. Бургас, целият с площ 1454 кв. м по пазарни цени, тъй като не могат да се обособят в самостоятелен урегулиран поземлен имот по нормите на чл. 19 от Закона за устройство на територията.
Съсобственият имот не носи приходи на Община Бургас, поради което е целесъобразно да се прекрати съсобствеността в имота чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от ЗОС е възложено на независим правоспособен оценител на недвижими имоти, вписан в регистъра на независимите оценители в България, изготвяне на пазарна оценка на общинската идеална част от имота, която е определена в размер 1555,00 (хиляда петстотин петдесет и пет) лева, без ДДС.
Данъчната оценка на посочените общински идеални части е в размер на 561,60 (петстотин шестдесет и един лв. и шестдесет ст.) лева.
Имотът, предмет на продажба е включен в Програмата за управление и разпореждане с общинска собственост на Община Бургас за 2025 г., приета с решение по т. 3 от проведеното на 20.05.2025 г. заседание на Общински съвет – Бургас (Протокол №24). 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 04.12.2024 г. на комисия, назначена с моя Заповед №3903/22.11.2024 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р Е Ш Е Н И Е:

[bookmark: _GoBack]Да се прекрати съсобствеността между Община Бургас и И. К. И., с ЕГН ***, с постоянен адрес: гр. Бургас,  , чрез продажба на общинските 24/1455 (двадесет и четири от хиляда четиристотин петдесет и пет) кв. метра ид. части от УПИ VIII-84 (осем римско за имот с пл. № осемдесет и четири), целият с площ 1455 (хиляда четиристотин петдесет и пет) кв. метра в кв. 5 (пет) по ПУП-ПРЗ на кв. Черно море - кв. Рудник, гр. Бургас, отреден "за жилищно строителство", при граници на целия имот: север - УПИ II-78, изток - УПИ VII-83, юг - улица, запад - УПИ IX-85, УПИ X-86 и УПИ XI-87, съответстващи на 24/1454 (двадесет и четири от хиляда четиристотин петдесет и четири) кв. м ид. ч. от ПИ с идентификатор 07079.711.84 (нула седем нула седем девет точка седем едно едно точка осем четири) по КККР на гр. Бургас, целият с площ 1454 (хиляда четиристотин петдесет и четири) кв. метра по одобрената КК на гр. Бургас, при съседи имоти с идентификатори: 07079.711.85, 07079.711.3653, 07079.711.87, 07079.711.86, 07079.711.83, 07079.711.78, за които е съставен Акт №10557/11.12.2024 г. за частна общинска собственост, за сумата 1555,00 (хиляда петстотин петдесет и пет) лева, без ДДС.
Приложение: копие от заявл. с вх. №94-01-18323/04.06.2024 г. в Община Бургас; Акт №10557/11.12.2024 г. за частна общинска собственост; нот. акт за покупко-продажба на недвижим имот №103, том 12, дело 4007/30.08.1991 г. на нотариус при БРС; удостоверение с изх. №94-01-31374(1)/04.04.2024 г. на дирекция „Устройство на територията“ при Община Бургас и приложена комбинирана скица; скица на поземлен имот, издадена от АГКК; удостоверение за данъчна оценка, издадено от МПДТР при Община Бургас; протокол на комисия; пазарна оценка от лицензиран оценител.


ДИМИТЪР НИКОЛОВ

